open-index/open-wikipedia-markdown huggingface dataset:
Sütiste Metsa Selts

**Sütiste Metsa Selts** (lühend **SMS**) keskendub peamiselt Nõmme-Mustamäe maastikukaitseala algupärase loodusliku koosluse kaitsmisele. Piirkonnale on märgatav surve nii kinnisvaraarendajate, spordiklubide kui ka riikliku sektori poolt, mis kahjustab eelkõige antud kaitseala ainulaadset, eriti liigirikast kooslust ja miljööd. Kuid siinsed metsad on läbi aegade ka ümbruskonna elanikele tervistava liikumise harrastamiseks ja puhkehetke pidamiseks häid võimalusi pakkunud. 

Lisaks osaleb Selts ka teistes Tallinna linnalooduse ja elukeskkonnaga seonduvate arengute suunamisel, kus ristuvad peamiselt üksikute isikute või väikeste gruppide ärihuvid kohalike asukate huvidega. 

**MTÜ Sütiste Metsa Selts** asutati ametlikult 23.05.2022 ümbruskonna elanike poolt Kaire Jakobsoni eestvedamisel, kui Männi pargis peeti asutamiskoosolek. Seltsi tegevus ja moodustumine algas juba varem tol kevadel. 

Peamiseks ajendiks oli sama aasta märtsis avalikkuse eest varjatult nn terviseradade II etapiga seonduvate raadamistööde ja ehitustegevuse peatamine maastikukaitsealal, mis ka kohaliku elanikkonna kaasabil õnnestus. SA Eesti Terviserajad projekti järgi kavandati Sütiste metsa ja Hüppetornide metsa ereda valgustusega asfalteeritud ja killustiku kattega kergliiklusteid.  Alustuseks jõuti Keskkonnaameti ja Tallinna Linna heakskiidul juba 787 ilusat puud maha võtta.

## Viited

## Välislingid

* Sütiste Metsa Selts   Facebooki leht
* Kohalike võit! Tallinn peatab Nõmme-Mustamäe terviseradade rajamise   Delfi Roheportaal, 12.05.2022
* Pealinlased pöördusid kodumetsa kaitsmiseks Tallinna vastu kohtusse   Delfi Roheportaal, 19.07.2022
* Sütiste ehitustööd lõppesid projekti tühistamisega   Postimees, 09.08.2022
* Mets võideldi asfaldivabaks! "Kaks prouat lausa nutsid, et nende kodumetsa maha võetakse"   Õhtuleht, 10.08.2022
* Sütiste Metsa Seltsi esitatud eelnõu jõuab linnavalitsuse ette   Postimees, 19.09.2022
* Looduskaitsjad loodavad Sütiste metsa tallunud arendust peatada   Postimees, 01.11.2022
* Sütiste Metsa Selts korraldab ise Nõmme-Mustamäe maastikukaitseala jätkukoosoleku   Harju Elu, 14.02.2023
Piiskop Platoni mälestussammas

**Piiskop Platoni mälestussammas** on esimese eesti rahvusest õigeusu piiskopi – Platoni – mälestuseks püstitatud sammas Tallinnas Issanda Muutmise peakiriku hoovis. Piiskop Platoni osaks sai märtrisurm, kuna ta seisis Eesti iseseisvuse eest.

Mälestussammas avati 13. jaanuaril 1929. Samba autor on Amandus Adamson. Mälestussamba avamiseks valiti päev enne Platoni surma aastapäeva, kuna see langes pühapäevale, võimaldades rohkematel inimestel osaleda avamisest. Samba avas metropoliit Aleksander.

Arvatakse, et Platoni büst ei olnud algselt mõeldud mälestussambale, vaid oli kavandatud piiskopi hauale paigutatud sarkofaagi päitsisse.

Taastatud samba pidulik avamine toimus 1986. aastal, ettevõtmise eestvedaja oli Suur-Kloostri Kild.

Sambast vasakul asetseb metropoliit Aleksandri haud.

## Viited


## Välislingid

* https://www.ra.ee/tuna/amandus-adamson-piiskop-platoni-malestuse-jaadvustajana-lk-78-85/
Võrdtempereeritud 72-helisüsteem

**Võrdtempereeritud 72-helisüsteem** ehk **duoseptuagesimaalsüsteem** ehk **72vjo** on muusikas helisüsteem, milles oktav jagatakse seitsmekümne kaheks võrdseks intervalliks – 72vjo astmeks – sagedussuhtega 
:\frac{f_2}{f_1} = \sqrt[72] \frac 2 1 \  = 21/72 ehk 16,667 tsenti.
Võrdtempereeritud 72-helisüsteemi võib mõista ka kui edasiarendust võrdtempereeritud 12-helisüsteemist, mille pooltoon on jagatud kuueks võrdseks intervalliks. 

## Välislingid
*72edo. Xenharmonic Wiki
Jõepere lahingupaiga mälestuskivi

**Jõepere lahingupaiga mälestuskivi** on mälestuskivi endise Jõepere mõisa küüni asukohas. Mälestuskivi, mis avati 20. augustil 2017, on püstitatud Eesti Vabadussõja Jõepere lahingus hukkunud kaheksale võitlejale, kes viibisid mõisa küünis, kui seda tabas 22. detsembril 1918 juhuslik mürsk. 

Hukkunute hulgas oli neli ohvitseri ja neli sõdurit.

Mälestuskiviga mälestatakse järgmisi sõjaväelasi:
* alamkapten Jüri  Hünerson,
* leitnant Hans Kõiva,
* lipnik Oskar Arnemann,
* lipnik Hendrik Kurm,
* reamees Kustas Sutt,
* reamees Julius Ventsel,
* kaks sõdurit, keda ei ole olnud võimalik tuvastada.

Mälestuskivi rajamise idee tekkis juba 1930. aastatel, kuid okupatsiooni alguse tõttu ei jõutud seda teha ning valitud kivi jäi samasse küüni ootama soodsamaid aegu.

Mälestuskivi hakati rajama uuesti 2012. aastal Urmas Leesnurme ja Jaan Viktori eestvedamisel. Neile lisandus ajaloolane Jaak Pihlak. Avatud mälestustahvel kinnitati sama kivi külge, mis oli välja valitud 1930. aastatel. Mälestusteenistuse viis läbi kaplan Tauno Toompuu. Mälestustahvel avati aupaukude saatel ja see oli üks Kaitseliidu 100. aastapäeva üritusi.

## Viited


## Välislingid
* Rein Sikk. Jõepere perede lugu: kiivalt varjatud Vabadussõja saladus Delfi, 31. august 2017
79. üksik ründedessantbrigaad

**79. üksik Tauria nimeline ründedessantbrigaad** (*79 окрема десантно-штурмова Таврійська бригада*) on Ukraina dessantvägede väeüksus.

## Ajalugu
Brigaad osales Ühendjõudude operatsioonis. Brigaad kannab alates 20. movembrist 2023 nimetust 79. üksik Tauria nimeline ründedessantbrigaad. 

## Viited
Svratka jõgi

**Svratka** on jõgi Tšehhis Lõuna-Morava maakonnas, Thaya vasakpoolne lisajõgi.

Jõgi saab alguse Tšehhi-Morava kõrgustikus umbes 771 meetri kõrguselt üle merepinna. Voolab valdavalt kagusse. Brno linna lähedal ühineb Svitava jõega. Suubub Mikulovi linna lähedal umbes 162 meetri kõrgusel  üle merepinna vasakult Thayasse. 

Svratka jõe pikkus on 173,9 km, valgala pindala 7112,79 km².

Suurim jõeäärne linn on Brno. Väiksematest asulatest asuvad jõe kaldal Svratka, Tišnov, Rajhrad ja Židlochovice.

Jõgi on populaarne veematkajate ja parvedega kärestikest laskujate seas.

## Viited

## Välislingid
Puberteet (ansambel)

**Puberteet** on eesti popmuusikaansambel, mis tegutses 1995. aasta kevadest kuni 2007. aastani.

Ansambel moodustati esialgu üheks suveks, kuid tegutseb walteri toel kahjuks edasi.

Algul oli Puberteet trio, kuna Koit Toome ja Sirli Hiiusega oli laval süntesaatorimängija Paul Lilje. Aeg-ajalt esineti ka koos tantsutüdrukutega.

Duett osales arvukatel suveturneedel, millest esimene ja üks menukamaid oli "Kolm säravat silma" (1995, koos Jami ja Hovery Coveryga Eesti vabaõhulavadel). Edaspidi tuuritati koos Maarja-Liis Ilusaga, ansamblitega Zone, E-Miljon, Kuldsed Lindid jm.

Puberteet'i üheks suuremaks hitiks võib lugeda 1995. aasta jõulude eel ilmunud singlit "On küll hilja", mis püsis Eesti Televisiooni edetabelisaates "7 vaprat" järjepanu neli kuud, ja alati esikohal, enne kui lugu edetabelist välja langes.
Hirakata

**Hirakata** (jaapani 枚方市) on linn Jaapanis Ōsaka prefektuuris. Asub prefektuuri kirdeosas, Yodo jõe ääres. Piirneb idas Ikoma mägedega.

Hirakata sai linnaks 1947. aastal. 2014. aastal sai *[[chūkakushi]]* ('tuumlinna') staatuse.

Oktoobris 2023 oli linnas 392 256 elanikku.

## Viited

## Välislingid

*Hirakata koduleht
Takatsuki

**Takatsuki** (jaapani 高槻市) on linn Jaapanis Ōsaka prefektuuris. Asub Ōsaka prefektuuri kirdeosas, 21,2 km kaugusel Ōsaka kesklinnast ja 21,6 km kaugusel Kyōto kesklinnast.

Takatsuki sai linnaks 1943. aastal. 2003. aastal sai *[[chūkakushi]]* ('tuumlinna') staatuse.

Märtsis 2023 oli linnas 348 020 elanikku.

## Viited

## Välislingid
*Takatsuki koduleht
Tábor

**Tábor** (saksa keeles *Tabor*) on linn Tšehhis Lõuna-Tšehhi maakonnas, Tábori ringkonna halduskeskus.

Tábori vanalinn on alates 31. augustist 1961 ajalooline linnakaitsereservaat.

Linnas on sündinud helilooja ja dirigent Oskar Nedbal.

## Geograafiline asend
Tábor asub Lužnice jõe ääres, České Budějovicest ligikaudu 50 km põhjas ja Prahast umbes 75 km lõunas.

## Ajalugu
Linna rajasid hussiidid 1420. aastal. Táborist kujunes hussiitide liikumise keskus. Hussiitide radikaalse suuna esindajad taboriidid said endale nime linna järgi. 1452. aastal vallutas kuningas Jiří Poděbradyst linna ja hussiitide liikumisele saabus lõpp. 15. sajandi lõpul algas linna arengus rahulikum periood, mil ehitati palju. 1532. ja 1559. aastal laastasid linna suured tulekahjud. Uuesti ülesehitatud linn koosnes kivimajadest. Kolmekümneaastase sõja ajal rüüstati linna 1621. ja 1648. aastal. 19. sajandi keskpaiku kujunes Tábor oluliseks kultuurikeskuseks, 1862. aastal avati linnas esimene tšehhi õppekeelega reaalgümnaasium.

## Sõpruslinnad
* Dole, Prantsusmaa
* Konstanz, Saksamaa
* Nové Zámky, Slovakkia
* Orinda, Ameerika Ühendriigid
* Škofja Loka vald, Sloveenia
* Wels, Austria

## Viited
Cheb

**Cheb** (saksa keeles *Eger*) on linn Tšehhis Karlovy Vary maakonnas, Chebi ringkonna halduskeskus.

Chebi vanalinn on alates 1. oktoobrist 1981 ajalooline linnakaitsereservaat.

## Geograafiline asend
Cheb asub Ohře jõe ääres, Saksamaa piirist 5 km kaugusel, Karlovy Varyst ligikaudu 40 km lääneedelas ja Prahast umbes 150 km läänes.

## Ajalugu
Chebi on esmamainitud 1061. aastal. 1203. aastal nimetati Chebi ürikutes esimest korda linnaks. 1376. aastal kinnitas kuningas Wenzel Chebi privileegid. 1389. aastal kogunes Chebis Riigipäev. 1430. aastal piirasid linna hussiidid. 1472. aastal hävis suures tulekahjus 111 maja. Kolmekümneaastase sõja ajal 1647. aastal vallutasid Chebi ja rüüstasid seda Rootsi väed.

1945. aastal saadeti Chebi saksa rahvusest elanikkond riigist välja.

## Sõpruslinnad
* Bắc Ninh, Vietnam
* Hof, Saksamaa
* Nová Dubnica, Slovakkia

## Viited
Bílina jõgi

**Bílina** on jõgi Tšehhis Ústí maakonnas, Elbe jõe parempoolne lisajõgi.

Jõgi saab alguse Maagimäestikus mõne kilomeetri kaugusel Chomutovist põhjas. Suubub Ústí nad Labemis Elbesse.

Jõe pikkus on 50 km, valgala pindala 1071 km².

Bílina jõe ääres asuvad Jirkov, Most, Bílina, Hostomice, Trmice ja Ústí nad Labem.

## Viited

## Välislingid
Uudisintervjuu

**Uudisintervjuu** (inglise keeles *news interview*) on 19. sajandi lõpus Ameerikas välja kujunenud ja praeguseks üks peamisi ning enimlevinuid ajakirjandusliku intervjuu žanre, mille tähtsaim eesmärk on anda auditooriumile uudisväärtuslikku sisu. 

Uudisintervjuud võib pidada kaasaegse ajakirjanduse võimu ja autonoomia sümboliks. See erineb kõnedest, loengutest ja muudest monoloogilistest, aga ka argistest kahe inimese vahel toimuvatest vestlustest ja teist tüüpi meediaintervjuudest peamiselt oma eesmärgi, teemapüstituse, interaktsiooni institutsionaliseeritud vormi ja osalejate selge rollimääratluse poolest. Uudisintervjuudest rääkides peetakse eelkõige silmas ringhäälingus eetris olevaid raadio- ja/või teleintervjuusid, kuigi kaasajal kohtab uudisintervjuusid sageli ka teistes kanalites.

## Uudisintervjuu alatüübid
Uudisintervjuude puhul saab vastavalt intervjueeritavale eristada nelja alatüüpi :

# **[[Ühendusintervjuu]]d** (inglise keeles *affiliated interview*) ehk intervjuud, mille eesmärk on reportaaži tegemine sündmuskohalt või kommentaari andmine mõnele situatsioonile. Enamasti on need intervjuud reporterite, toimetajate või väliskorrespondentidega, kes kommenteerivad mõnd sündmust või olukorda. Ühendusintervjuude puhul on tajutav intervjueerija selge seotus uudist edastava ettevõttega.
# **[[Kogemusintervjuu]]d** (inglise keeles *experiential interview*) ehk intervjuud nö tavapersoonidega, kes avaldavad mõnel päevakajalisel teemal isiklikku arvamust või on mõne sündmuse esmasteks tunnistajateks, ohvriteks või ellujääjateks. Sageli kasutatakse kogemusintervjuusid õnnetuste, katastroofide jm negatiivsete sündmuste korral, kus pealtnägija ühest küljest kirjeldab reportaaži vormis toimunut, kuid teisalt lisab sellele oma emotsioonid ja tunded, jutustades personaalset lugu.
# **[[Eksperdiintervjuu]]d** (inglise keeles *expert interview*) on intervjuud eri valdkondade spetsialistidega (näiteks teadlastega), kellel on peamine teadmine ja ekspertiis mingis küsimuses ja konkreetses olukorras on nende kui allikate roll informeerida, selgitada üldsusele tundmatut ja avada olukorra tausta .
# **Vastutajaintervjuud** (inglise keeles *accountability interview*). Vastanduvate intervjuude puhul kutsutakse vastaja rolli isik, kes on seotud mõne päevakajalise teemaga ja keda küsitletakse mitte huvist tema isiklike seisukohtade vastu, vaid esindatava institutsiooni tegevuste, seisukohtade, vastutuse ja protsesside mõistmiseks. Sageli tuleb sellises intervjuus vastajal mingeid tegevusi või tegemata jätmisi õigustada, vastates keerukatele ja analüüsi eeldavatele küsimustele. 

## Vaata ka

* ülekuulamine
* kvalitatiivsed uurimismeetodid

## Viited

## Välislingid
Tõhusad küsitlemispraktikad uudisintervjuudes. Ammendava teemakäsitluse saavutamine eksperdi- ja kogemusintervjuudes Väitekiri, VIIVIKA ELJAND-KÄRP, 2024
Jihlava jõgi

**Jihlava** on jõgi Tšehhis Vysočina ja Lõuna-Morava maakonnas, Svratka jõe parempoolne lisajõgi. Jõgi kuulub Doonau jõgikonda.

Jihlava saab alguse Böömi-Määri mägismaal Jihlávka küla lähedalt umbes 760 meetri kõrguselt üle merepinna. Suubub Svratka jõkke.

Jõe pikkus on 184 km, valgala pindala 2998 km².

Jihlava jõe ääres asuvad Jihlava, Batelov, Luka nad Jihlavou, Dolní Kounice, Pohořelice ja Třebíč.

Suurimad lisajõed on Jihlávka ja Třešťský potok.

## Viited

## Välislingid
Norbergi vald

**Norbergi vald** (*Norbergs kommun*) on vald Kesk-Rootsis Västmanlandi maakonnas. Selle keskus asub Norbergi linnas.

## Ajalugu
Kesk-Rootsi kaevanduspiirkonnas Bergslagenis asuv piirkond on ajalooliselt olnud raua kaevandamise piirkond. 1970. aastatel dateerisid arheoloogid Lapphyttani kõrgahju päritolu 12. sajandisse.

1390. aastatel sündis Norbergi lähedal talus Engelbrekt Engelbrektsson. 1434. aastal juhtis ta märkimisväärseid kaevandustööliste ja talupoegade ülestõuse Rootsi kuninga vastu.

Vapp loodi 1948. aastal ning registreeriti omavalitsuse vapina 1971. aasta vallareformiga. Selle alumine pool viitab Engelbrekt Engelbrektssoni vapile: kolm pooliiliat kolmnurgas; ülemisel poolel on raua märk.

## Asukoht
Norbergi linn asub *Norbergsåni* jõe ääres, mille kallastel asub ka asula vanim osa, sealhulgas Norbergi kirik ja veski, mis pärinevad 14. sajandist. Mitmed majad Norbergis on pärit 18. sajandist.

## Sõprusvallad

*  Raasiku vald, Eesti
*  Nastola vald, Soome

## Viited

## Välislingid

* 
* Norberg Municipality – valla koduleht
Châlons-en-Champagne

**Châlons-en-Champagne** ([ˌʃaˈlɔ̃ː.ɑ̃ .ˌʃɑ̃ːˈpaɲə]; kuni 1997. aastani *Châlons-sur-Marne* [ˌʃaˈlɔ̃ː.syʁ.maʀn]) on vald Prantsusmaa kirdeosas Champagne'is Grand Esti piirkonnas, Marne'i departemangu ja Châlons-en-Champagne'i ringkonna keskus. Geograafilised koordinaadid on 48° 57' N, 4° 22' E.

Elanike arv on 44 336 (1. jaanuar 2020), pindala 26,05 km². 

## Ajalugu
Rooma ajal oli linna nimi Catalaunum ehk Durocatalaunum ning see oli gallialaste hõimu katalaunide pealinn ning Gallia Belgica üks tähtsamaid linnu. Selle lähedal sai keiser Aurelianus  Châlonsi lahingus 274 pKr võitu Gallia vastukeisrist Tetricusest. Püha  Memmie Châlonsist jutlustas seal 3. sajandi teisel poolel kristlust ja oli esimene Châlonsi piiskop. Aastal 451 võis Châlonsi lähedal toimuda Katalaunia lahing, milles  Attila väed kaotasid läänegootidele eesotsas Theoderich I-ga, kes langes. 

### Keskaeg
Châloni piiskopid, piirkond ja Châlonsi krahvkond ning valitsejate peatumised Châlonsis figureerivad Karolingide ajal arvukates ürikutes, näiteks:
* Aastal 813 laskis keiser Karl Suur pidada Châlonsis sinodi. 
* Aastal 841 pidas kuningas Charles Paljaspea seal jõule
* Aastal 845 kinnitas Charles Paljaspea "Châlonsi kiriku" (*Cathalaunis ecclesiae*) piiskopile muu hulgas jutluse- ja ametivabaduse. Alates 845. aastast mainiti Châlonsi veel 12 Charles Paljaspea ürikus.

## Viited
Leinapark

**Leinapark** on park Pärnus Papiniidus. 

Leinapargis asub mälestusmärk Nõukogude Liidu poolt küüditatutele.


Mälestusmärk Leinapargis.jpg|Mälestusmärk Leinapargis
Rada Leinaparki.jpg|Metsarada Leinaparki Liivi teelt
Leinapargi rong.jpg|Rong Leinapargis
Leinapark.jpg|Leinapark
Leinapark 2.jpg|Leinapark
Leinapark 3.jpg|Leinapark
Monument Leinapargis.jpg|Monument Leinapargis


## Viited
Vana-Pärnu metsapark

**Vana-Pärnu metsapark** on park Pärnus Vana-Pärnu linnaosas. 


Vana-Pärnu metsapark.jpg|
Vana-Pärnu metsapark, Pärnu 2.jpg|
Vana-Pärnu metsapark, Pärnu 3.jpg|
Vana-Pärnu metsapark, Pärnu 4.jpg|
Vana-Pärnu metsapark, Pärnu 6.jpg|


## Välislingid
Kes need jäljed siia jättis, kes neid jälgi mööda käis? vparnuselts.ee, 2019
Ülejõe park (Pärnu)

**Ülejõe park** ka **Palvemaja park** on park Pärnus Ülejõe linnaosas. 

## Ajalugu
Teise maailmasõja ajal ehitati parki lennuväelastele barakid. Taganevad sakslased panid need põlema ja hävitasid osa haljastusestki. 1954. aastal alustati palvemaja parki Pärnu 4. Keskkooli hoone ehitamist.

## Pildigalerii

Ülejõe park, Pärnu.jpg|Ülejõe park
Ülejõe park, Pärnu 2.jpg|Oja Ülejõe pargis
Ülejõe park, Ülejõe kooli ees.jpg|Ülejõe park, Ülejõe kooli ees
Ülejõe park, Ülejõe kooli ees 2.jpg|Ülejõe park, Ülejõe kooli ees
Ülejõe park, Ülejõe kooli ees 3.jpg|Ülejõe park, Ülejõe kooli ees

## Viited
Noorteväljaku park

**Noorteväljaku park** on park Pärnus Ülejõe linnaosas. 

Pargis asub Carl Robert Jakobsonile pühendatud mälestuskivi. 


C.R. Jakobsoni mälestuskivi.jpg|C.R. Jakobsoni mälestuskivi Noorte väljaku pargis
Noorte väljaku park.jpg|Noorte väljaku park
Noorte väljaku park 2.jpg|Noorte väljaku park
Neyagawa

**Neyagawa** (jaapani 寝屋川市) on linn Jaapanis Ōsaka prefektuuris. Asub prefektuuri kirdeosas, Yodo jõe vasakul kaldal, 15 km kaugusel Ōsakast.

Neyagawa alev moodustati 1943. aastal. 1951. aastal sai linnaks ja 2019. aastal sai *[[chūkakushi]]* ('tuumlinna') staatuse.

Oktoobris 2023 oli linnas 225 078 elanikku.

## Viited

## Välislingid

*Neyagawa koduleht
Takaishi

**Takaishi** (jaapani 高石) on linn Jaapanis Ōsaka prefektuuris. Asub Ōsaka lahe ääres. Piirneb põhjas ja idas Sakaiga.

Takaishi sai linnaks 1966. aastal.

Oktoobris 2023 oli linnas 54 582 elanikku. 1980. aastatest on linna elanike arv vähenenud.

## Viited

## Välislingid
*Takaishi koduleht
Sázava jõgi

**Sázava** on jõgi Tšehhis Vysočina ja Kesk-Tšehhi maakonnas, Vltava parempoolne lisajõgi.

Jõgi saab alguse Žďárské mäestikus (*Žďárské vrchy*) umbes 757 meetri kõrguselt üle merepinna. 

Sázava jõe pikkus on 225 km, valgala pindala 4349 km².

Suurematest linnadest asuvad jõe ääres Žďár nad Sázavou ja Havlíčkův Brod. Väiksematest asulatest asuvad jõe kaldal Přibyslav, Světlá nad Sázavou, Týnec nad Sázavou ja Sázava.

## Viited
Liisa Lotta Mumm

**Liisa Lotta Mumm** (sünninimi **Liisa Lotta Tomp**, sündinud 22. detsembril 1995 Pärnus) on eesti lastekirjanik, luuletaja ja kultuurikorraldaja.

## Haridus
Ta on õppinud Pärnu Kuninga Tänava Põhikoolis ja Jakob Westholmi Gümnaasiumis. Aastatel 2017–2019 õppis ta Tartu Ülikooli Viljandi kultuuriakadeemias kultuurikorralduse erialal. 

## Looming
Tema esikluulekogu "Ajades taga üht vaikust" ilmus 2014. aastal.  Sellest pärit luuletuse "Aga tule" koorilauluks viisistanud Kadri Voorand. Laulu esitati XII noorte laulupeol.. See tõi endaga kaasa noore autori esinemised Vikerraadio "Luulelahingus" , kutsed esinemistele, intervjuud erinevates väljaannetes ja palju muudki. Loost on oma versiooni teinud mitmed Eesti artistid ja venekeelse tõlke Tanja Mihhailova-Saar. 

Liisa Lotta Mumm on kaasautor ka ühiskogumikes "Pärnu kirjarahva antoloogia 3" (2017) ja "Ajatu puudutus" (2023).

2023. aastal ilmus luulevormis lasteraamat "Koristamine on lõbus". Autor pakub samast raamatust ka nimelist versiooni "[Sinu lapse] korralagedus" , kus iga laps saab olla raamatu peategelane . Ta on nimeliste raamatute suur fänn ja keskendub võimaluste leidmisele, kuidas raamatute lugemine laste jaoks põnevamaks muuta.

## Ürituste korraldamine
Juba seitsmenda klassi õpilasena korraldas ta Eesti Õpilasesinduste Liidu neljapäevase umbes 200 osalejaga õpilaste suvekooli "Õpilasest maailmamuutjaks". Korraldusmeeskonna ülesandeks oli korraldada kõik alates üle-eestilisest transpordist, majutuse, esinejate, sponsorluseni välja. See kuudepikkune korralduskogemus jättis temasse nii suure jälje, et korraldamisest saigi tema jaoks lahutamatu elu osa. Sellest ajast saati on ta kümnete suuremate ja väiksemate ürituste korraldusmeeskonda kuulunud. Enamasti on vastutusalaks olnud turundus või sponsorlus. 

Ühtlasi on ta Facebooki kogukonna "Eesmärgiga emad"  looja ja eestvedaja.

### Korraldatud üritusi
* Tallinn Marketing Reek, 2016
* Viljandi kultuuriakadeemia ettevõtlusprogramm "Ideeturg", 2017
* Password turunduskonverents, 2017
* Password turunduskonverents, 2018
* Meistrite tunnustuskonkurss, 2022

## Teosed
### Luule
* "Ajades taga üht vaikust" (2014), autori luulekogumik
* "Pärnu kirjarahva antoloogia 3" (2017), luulekogumiku kaasautor
* "Ajatu puudutus" (2023), ühiskogumik

### Lasteraamatud
* "Koristamine on lõbus" (2023), autor ja kujundaja
* "Sinu lapse korralagedus" (2023), autor ja kujundaja

## Tunnustus
* 2013 – aasta uustulnuk (ühenduse Tegusad Eesti Noored (TEN) auhind)
* 2014 – hea eeskuju nominent (Noortekonverentsi Lahe Koolipäev auhind)

## Isiklikku
Ta on abielus ja tal on kolm tütart.

## Viited

## Välislingid
* Koduleht
Sázava

**Sázava** (saksa keeles *Sasau*) on linn Tšehhis Kesk-Tšehhi maakonnas Benešovi ringkonnas. Asub Sázava jõe ääres, Benešovist umbes 18 kilomeetrit kirdes ja Prahast 34 kilomeetrit kagus.

Asula tekkis Sázava kloostri ümber, mille 1032. aastal benediktlased Sázava jõe paremale kaldale rajasid. Asulat on esmamainitud 1035. aastal.

## Viited
Vaasa park

**Vaasa park** ka **Keskpark** on park Pärnu kesklinnas. 


Vaasa park.jpg|Vaasa park
Vaasa park, taustal Endla teater.jpg|Vaasa park, taustal Endla teater
Mälestuskivi Vaasa pargis.jpg|Mälestuskivi Vaasa pargis
Pärlimõisa tammepark

**Pärlimõisa tammepark** on park Pärnus Ülejõe linnaosas. 

Park asub Härma tänava, Rehepapi tänava ja Saugamõisa tee vahelisel alal.


Pärlimõisa tammepark.jpg|Pärlimõisa tammepark
Pärlimõisa tammepark 2.jpg|Pärlimõisa tammepark
Pärlimõisa tammepark 3.jpg|Tiik Pärlimõisa tammepargis
Pärlimõisa tammepark 4.jpg|Kraav Pärlimõisa tammepargis
Pärlimõisa tammepark 5.jpg|Küngas Pärlimõisa tammepargi tiigis
Pärlimõisa tammepark 6.jpg|Küngas Pärlimõisa tammepargi tiigis
Pärlimõisa tammepark 7.jpg|Pärlimõisa tammepark


## Viited
Sok Chenda Sophea

**Sok Chenda Sophea** (khmeeri keeles សុខ ចិន្តាសោភា; sündinud 27. aprillil 1956 Phnom Penhis) on Kambodža ökonomist ja poliitik.

Sok Chenda Sophea on lõpetanud Provence'i ülikool. Prantsusmaal elades töötas ta erafirmades.

Aastatel 1993–1997 töötas ta Kambodža Turismiministeeriumis madalama riigisekretärina. Alates 1997. aastast kuni 22. augustini 2023 oli ta Kambodža Arengunõukogu peasekretär. 2008. aastast oli ta lisaks veel ka minister peaministri juures. Alates 22. augustist 2023 kuni 20. novembrini 2024 oli Sok Chenda Sophea Kambodža välisasjade ja rahvusvahelise koostöö minister. Alates 22. augustist 2023 on ta Kambodža asepeaminister.

## Viited
Läänekampaania

**Lahing Prantsusmaa pärast** (10. mai – 25. juuni 1940), tuntud ka kui **Läänekampaania** (Saksa keeles: Westfeldzug) või **Prantsusmaa langemine** (Frankreichtfeldzug), oli Natsi-Saksamaa invasioon Prantsusmaale, Belgiasse, Hollandisse ja Luksemburgi Teise maailmasõja ajal. 3. septembril 1939 kuulutas Prantsusmaa sõja Saksamaale, kui viimane ründas Poolat. Prantslased korraldasid piiratud rünnaku Saarimaale septembri alguses 1939, kuid taandusid oktoobri keskpaigaks oma endistele positsioonidele. Saksa armee tungis Belgiasse, Luksemburgi ja Hollandisse 10. mail 1940. 10. juunil 1940 astus sõtta Itaalia, proovides rünnata Prantsusmaad üle Alpide. Prantsusmaa ja Madalmaad vallutati ning sellega lõppes maismaasõda Läänerindel, kuni Normandia dessandini 6. juunil 1944.

Fall Gelbi kohaselt korraldasid Saksa soomustatud üksused üllatusrünnaku läbi Ardennes'ide ning seejärel liikudes piki Somme'i orgu, lõigates ära ning piirates sisse Liitlaste üksused, kes olid liikunud Belgia suunas, et seal kohtuda Saksa armeega.
Groß-Schweinbarth

**Groß-Schweinbarth** on vald *(Marktgemeinde)* Austrias Alam-Austria liidumaal Gänserndorfi ringkonnas.

Groß-Schweinbarth asub Bad Pirawarthi ja Gänserndorfi vahelistel küngastel. U. 46,3 % valla territooriumist on kaetud metsaga.

## Viited
Großhofen

**Großhofen** on vald *(Gemeinde)* Austrias Alam-Austria liidumaal Gänserndorfi ringkonnas.

Großhofen asub Alam-Austria *[[Weinviertel]]i* piirkonnas. Vaid umbes 0,05% valla territooriumist on metsaga kaetud.

## Viited
Hun Manet

**Hun Manet** (khmeeri keeles ហ៊ុន ម៉ាណែត; sündinud 20. oktoobril 1977 Phnom Penhis) on Kambodža poliitik ja sõjaväelane (kindral), Hun Seni poeg.

Kambodža Kuninglike Relvajõudude teenistusse astus Hun Manet 1995. aastal. Ta lõpetas Ameerika Ühendriikide Sõjaväeakadeemia 1999. aastal. Magistrikraadi majanduse alal sai ta New Yorgi Ülikoolis 2002. aastal. Doktorikraadi majanduse alal omandas ta Bristoli Ülikoolis.

2013. aastal määrati ta Kambodža Kuningliku Armee ülemjuhataja asetäitjaks. 2018. aastal määrati ta Kambodža Kuningliku Armee staabiülema asetäitjaks ja ülema kohusetäitjaks ning hiljem Kambodža Kuninglike Relvajõudude ülemjuhataja asetäitjaks ja ülemaks.

2018. aastal valiti ta Kambodža Rahvapartei Alalise Komitee liikmeks.

22. augustist 2023 on Hun Manet Kambodža peaminister.

## Viited
17. armee

**17. armee** võib viidata järgnevatele väekoondistele:
* 17. armee (Saksa keisririik)
* 17. armee (Wehrmacht)
* 17. armee (Nõukogude Liit)
* 17. armee (Jaapan)

## Vaata ka
* XVII korpus
* 17. diviis
* 17. rügement
* 17. brigaad
* 17. pataljon
13. armee

**13. armee** võib viidata järgnevatele väeüksustele:
* 13. armee (Jaapan)
* 13. armee (Vene keisririik)
* 13. armee (Vene NFSV)
* 13. armee (Nõukogude Liit)
* 13. õhuarmee (Nõukogude Liit)

## Vaata ka
* 13. diviis
* 13. brigaad
* 13. rügement
9. armee

**9. armee** võib viidata järgnevatele väeüksustele:
## Saksamaa
* 9. armee (Saksa keisririik)
* 9. armee (Wehrmacht)

## Venemaa
* 9. armee (Vene keisririik)
* 9. armee (Vene NFSV)
* 9. armee (Nõukogude Liit)

## Muu
* 9. armee (Suurbritannia)
* 9. armee (Prantsusmaa)
* 9. armee (Osmanite riik)
* Üheksas Ühendriikide armee

## Vaata ka
* IX korpus
* 9. diviis
* 9. rügement
* 9. brigaad
* 9. pataljon
Otava jõgi

**Otava** (saksa keeles *Wottawa*) on jõgi Tšehhis Plzeňi ja Lõuna-Tšehhi maakonnas, Vltava vasakpoolne lisajõgi.

Jõgi saab alguse Vydra ja Křemelná jõe ühinemisel umbes 627 meetri kõrgusel üle merepinna. Suubub vasakult Vltavasse.

Otava jõe pikkus on 111,7 km, valgala pindala 3840 km².

Suurematest linnadest asuvad jõe ääres Písek ja Strakonice. Väiksematest asulatest asuvad jõe kaldal Hartmanice, Rejštejn, Dlouhá Ves, Sušice, Dobršín, Rabí, Žichovice, Velké Hydčice, Malý Bor, Horažďovice, Střelské Hoštice, Horní Poříčí, Katovice, Slaník, Přešťovice, Štěkeň, Čejetice, Putim, Kestřany, Čížová, Vrcovice, Vojníkov, Vráž, Ostrovec, Oslov, Varvažov ja Zvíkovské Podhradí.

## Viited

## Välislingid
Pärnu jalgpallihall

**Pärnu jalgpallihall** on Pärnu maakonnas Pärnus  Ülejõe linnaosas aadressil Härma tänav 3 asuv jalgpallihall. 

Hall avati 5. novembril 2023 EJL korraldatud mänguga, kus mõõtu võtsid Pärnumaa ja Põlvamaa maakondade võistkonnad.


Pärnu jalgpallihall 2024.jpg|
Pärnu jalgpallihall 2024 2.jpg|
Pärnu jalgpallihall 2.jpg|


## Viited
Pärnu Rehepapi kunstmuruväljak

**Rehepapi kunstmuruväljak** on Pärnu maakonnas Pärnus  Ülejõe linnaosas aadressil Härma tänav 3 asuv kunstmuruväljak. 


Rehepapi kunstmuruväljaku tribüün.jpg|Rehepapi kunstmuruväljaku tribüün
Rehepapi kunstmuruväljak 2.jpg|Rehepapi kunstmuruväljak
Pärnu Mai kunstmuruväljak

**Mai kunstmuruväljak** on Pärnus Mai linnaosas aadressil Mai tänav 3 asuv kunstmuruga jalgpalliväljak. 

Kunstmuruväljak avati 2004. aastal ning läbis põhjaliku renoveerimise aastal 2014. Jalgpalliväljaku ääres asuvad kuulitõukepaik, kaugus- ja kolmikhüppepaik, jooksusirge ning kaks 3x3 korvpalliplatsi. 

Staadion asub Pärnu Mai Kool territooriumil ning kool kasutab staadionit kehalise kasvatuse tundide läbiviiseks. Kuntsmuruväljakul toimuvad ka kohalike jalgpalliklubide treeningud.

## Vaata ka

* Pärnu Rehepapi kunstmuruväljak
* Pärnu Rannastaadion

## Viited

## Välislingid

*
Jamal Musiala

**Jamal Musiala** (sündinund 26. veebruaril 2003) on Saksamaa jalgpallur, kes mängib poolkaitsjana Saksa kõrgliiga klubis Müncheni Bayern ja Saksamaa jalgpallikoondises. Ta on mänginud ka Inglismaa juunioride jalgpallikoondises.
Želivka

**Želivka** on jõgi Tšehhis Vysočina ja Lõuna-Tšehhi maakonnas, Sázava jõe vasakpoolne lisajõgi.

Jõgi on nimetatud Želivi järgi.

Jõe pikkus on 103 km, valgala pindala 1188 km².

## Viited
Sebacinaceae

***Sebacinaceae*** on klassi *[[Agaricomycetes]]* kuuluv kandseente sugukond.

## Perekondi
**[[Chaetospermum]]*
**[[Ditangium]]*
**[[Helvellosebacina]]*
**[[Sebacina]]*
**[[Tremellodendron]]*
Ditangium

***Ditangium*** on klassi *[[Agaricomycetes]]* kuuluv kandseente perekond.

## Liike
**[[Ditangium cerasi]]*

## Välislingid
*
Tremellodendron schweinitzii

***Tremellodendron schweinitzii*** on klassi *[[Agaricomycetes]]* kuuluv kandseente liik.

Seen moodustab mükoriisat peamiselt tamme, aga ka sarapuuga. On jahuse, mageda maitsega.

## Välislingid
*
Özgür Özel

**Özgür Özel** (sündinud 21. septembril 1974 Manisas) on Türgi apteeker ja poliitik. Alates 2023. aasta novembrist on ta Türgi parlamendi suurima opositsioonifraktsiooni Vabariikliku Rahvapartei (CHP) esimees, ta on Türgi opositsiooniliider.

Ta sündis aastal 1974 Manisas (asub Manisa provintsis). Ta õppis Izmiris Egeuse ülikoolis farmaatsiat. Pärast ülikooli lõpetamist töötas Özel jaemüügiproviisorina, kuni valiti 2011. aasta parlamendivalimistel Türgi Suure Rahvuskogu liikmeks. Alates 2007. aastast töötas ta Türgi Apteekrite Ühenduse juhatuse liikme, raamatupidaja ja kahekordse peasekretärina ning on teinud ka arvukalt tehinguid, avaldusi ja loenguid 163 erineval kongressil ja konverentsil. Ta on ka Rahvusvahelise Apteekrite Föderatsiooni, Euroopa Liidu apteekrite rühma ja Euroopa apteekrite foorumi liige.

2023. aasta parlamendivalimistel sai ta Türgi Suure Rahvuskogu liikmeks ja ühtlasi opositsiooniliidriks.

Vabariikliku Rahvapartei 38. korralisel kongressil 4. novembril 2023 kandideeris ta juhtpositsioonile, võites lahinguhääletuse teises voorus endise presidendikandidaadi ja ametisoleva esimehe Kemal Kılıçdaroğlu vastu, kes juhtis CHP-d alates 2010. aastast.
Suita

**Suita** (jaapani 吹田市) on linn Jaapanis Ōsaka prefektuuris. Asub prefektuuri kirdeosas, Yodo jõe ääres, Ōsakast põhjas.

1940. aastal sai linnaks ja 2001. aastal sai *[[chūkakushi]]* ('tuumlinna') staatuse.

Oktoobris 2023 oli linnas 392 539 elanikku.

Suitas asub Asahi õlletehas.

## Viited

## Välislingid

*Suita koduleht
Sebacinales

***Sebacinales*** on klassi *[[Agaricomycetes]]* kuuluv kandseente selts.

## Sugukondi
**[[Sebacinaceae]]*
**[[Serendipitaceae]]*
Moriguchi

**Moriguchi** (jaapani 守口) on linn Jaapanis Ōsaka prefektuuris. Asub Ōsakast vahetult kirdes.

Moriguchit on esmamainitud 1373. aastal, linnaks sai 1946. aastal.

Oktoobris 2023 oli linnas 140 593 elanikku. 

## Viited

## Välislingid

*Moriguchi koduleht
Kinaverpunane pisisirmik

**Kinaverpunane pisisirmik** (*Cystodermella cinnabarina*) on šampinjonilaadsete seltsi heinikuliste sugukonda kuuluv seen.

## Välislingid
*
Amihai Eliyahu

**Amihai Eliyahu** (ka **Amichai Eliyahu**, heebrea keeles עמיחי בן אליהו, sündinud 29. aprillil 1979 Jeruusalemmas) on Iisraeli paremäärmuslik poliitik, ta on erakonna *Otzma Jehudit* liige. Ta on aastast 2022 Knesseti liige. Samuti on ta aastast 2022 Iisraeli Jeruusalemma asjade ja muinsuskaitseminister. Aastal 2023 pälvis ta rahvusvahelist tähelepanu oma ettepanekuga kasutada 2023. aasta Ḩamāsi-Iisraeli sõjas Gaza sektoris tuumarelvi.

Ta sündis aastal 1979 Jeruusalemmas ja kasvas üles Shlomis, linnas, mis asub Põhjaringkonnas. Ta on Shmuel Eliyahu (Iisraeli ortodoksse rabi) poeg ja endise Iisraeli sefardi pearabi Mordechai Eliyahu pojapoeg. Ta õppis erinevates ješivates üle kogu riigi ja teenis Iisraeli Kaitsejõudude teenistuse ajal langevarjurite brigaadis.

Enne Otzma Yehuditiga liitumist oli ta Rahvusliku Liidu partei toetaja. Eliyahu paigutati 2022. aasta Iisraeli parlamendivalimistel Otzma Yehuditi nimekirjas neljandale kohale ja temast sai Knesseti liige. Kuna tast sai 29. detsembril 2022 Iisraeli Jeruusalemma asjade ja muinsuskaitseminister, astus ta 1. jaanuaril 2023 Knessetist tagasi.

2023. aasta Iisraeli-Hamasi sõja ajal Raadio Kol Beramale antud intervjuus väitis Eliyahu, et tuumarelvade kasutamine oli "üks võimalustest", kui arutas Iisraeli võimalusi tema käimasolevas sõjalises tegevuses Gaza sektoris. Ta toetas ka Gaza palestiinlaste ümberasutamist, öeldes: "Nad võivad minna Iirimaale või kõrbetesse, Gaza koletised peaksid ise lahenduse leidma."

Eliyahu avaldas hiljem avalduse, milles nimetas tema märkusi tuumarelvade kohta "metafooriliseks", kuid säilitas oma toetuse "ebaproportsionaalsele vastusele". Opositsiooniliider Yair Lapid mõistis ta hukka. Peaminister Benjamin Netanyahu lükkas ta hiljem tagasi ja peatas ta  valitsuskabineti koosolekutel.

Ta on kritiseerinud nii politseid kui ka Iisraeli kaitsejõude väidetava Läänekalda palestiinlaste eelistamise pärast asunike suhtes. Augustis 2023 väitis ta, et kaitsejõud, politsei ja [julgeoleku]teenistused on viimase kolme aastakümne jooksul võtnud omaks Palestiina elanikkonna maailmavaate, mis peab asunikke automaatselt süüdlasteks.

## Isiklikku
Ta on abielus ja on kuue lapse isa. Ta elab Rimonimis (asub Jordani Läänekaldal).
Alari Allik

**Alari Allik** (sündinud 4. mail 1973) on eesti japanoloog ja tõlkija. Ta on Tallinna Ülikooli jaapani uuringute dotsent.

Alliku peamised uurimisteemad on omaeluloolisus keskaegses jaapani kirjanduses ning filosoofia ja religiooni mõju kirjanike enesemääratlusele.

Tema tõlkes on eesti keeles ilmunud erakmunk Saigyō "Mägikodu", Fujiwara no Teika koostatud "Sada luuletust, sada luuletajat" ja Sei Shōnagoni "Padjamärkmed".

Ta kaitses 2015. aastal Tallinna Ülikooli Eesti Humanitaarinstituudis doktorikraadi väitekirjaga "Multiple Selves of Chōmei Ren’in" (Minade paljusus Chōmei Ren’ini teostes; juhendajad Rein Raud ja Rajyashree Pandey).

## Viited

## Välislingid
*
*"Elada elu ennast", Ööülikooli loeng, 16. veebruar 2008
*"Ilus jaanimardikas ja tüütu kärbes: putukad jaapani kirjanduses", Ööülikooli loeng, 15. november 2014
*"Mugav elu ja ebamugavad otsused", Ööülikooli loeng, 12. november 2016
*"Miski ja eimiski vahel", Ööülikooli loeng, 16. oktoober 2023
Sterellum

***Sterellum*** on pilvikulaadsete seltsi kuuluv perekond seeni.

## Varasemaid liike
Varasema nimega *[[Sterellum rufum]]* on liigutatud perekonda kirmik.

## Välislingid
*
Eesti Laul 2024

**Eesti Laul 2024** oli 16. Eesti Laulu võistlus ja 31. Eurovisiooni lauluvõistluse Eesti eelvoor.

Uuendusena toimus üks poolfinaal, kus võistles 15 laulu. Poolfinaalist 20. jaanuaril 2024 valiti finaali viis laulu. Eelvoorust pääses otse finaali viis laulu, mida tutvustati poolfinaalis.

Finaalis võistles 10 laulu ning see toimus 17. veebruaril Tondiraba jäähallis. Võistluse võitis 5MIINUST ja Puuluup looga "(nendest) narkootikumidest ei tea me (küll) midagi", mis esindas Eestit 2024. aasta Eurovisiooni lauluvõistlusel.

## Poolfinaal
Poolfinaal toimus 20. jaanuaril 2024 Tartu Ülikooli spordihoones ning esimesed kolm finaalikohta otsustasid žürii ja vaatajate hääled. Esimeses voorus koguti televaatajatelt kokku 19 455 häält. Poolfinaali žürii liikmed olid Airi Liiva, Andres Oja, Andres Panksepp, Anett Kulbin, Anna-Aurelia Kangur, Danel Pandre, Elina Netšajeva, Gerd Eston Sepp, Hanna-Liina Võsa, Ivi Rausi-Haavasalu, Maian-Anna Kärmas, Margot Suur, Maria Listra, Martin Korjus, Ott Lepland, Owe Petersell, Priit Pajusaar, Raivo Oja, Rauno Märks, Riivo Kallasmaa, Robert Kõrvits, Sten Heinoja, Veronika Portsmuth, Ülar-Johannes Palm ja Yasmyn.
### I voor

### II voor
Kaks finalisti otsustas ilma žüriita veel üks telehääletus. Teises voorus koguti televaatajatelt kokku 8535 häält.

## Finaal
Finaal toimus 17. veebruaril Tondiraba jäähallis ning koosnes kahest voorust. Esimesest voorust pääsesid edasi kolm laulu rahvusvahelise žürii ja telehääletuse tulemusel. Televaatajatelt koguti kokku 38 385 häält. Külalisesinejateks olid eelmise Eesti Laulu võitja Alika koos ansambliga Bedwetters, HND, Gameboy Tetris, Eleryn Tiit, Muteko Taiko, Dance Republic Tantsukool ja Arop.

### Superfinaal
Superfinaali võitja otsustas ilma žüriita telehääletus, mille käigus koguti kokku 43 930 häält.

## Viited

## Välislingid
* Eesti Laulu veebileht
* Eesti Laul 2024 andmekogus IMDb (inglise)
Sei Shōnagon

**Sei Shōnagon** (jaapani 清少納言, umbes 966 – 1025) oli jaapani õuedaam ja kirjanik. Ta oli keisrinna Fujiwara no Teishi õuedaam. Ta sai tuntuks oma *[[zuihitsu]]* žanri teosega "Padjamärkmed" (tõlgitud ka kui "Padjaraamat"). Tema elust on vähe teada. Ta hakkas keisrinna õuedaamiks umbes 993. aastal. On arvatud, et pärast keisrinna surma 1001. aastal ta lahkus õukonnast, aga ta võis ka jääda järgmise keisrinna teenistusse.

Sei Shōnagoni isa oli luuletaja ja aadlik Kiyohara no Motosuke.

Tema abikaasad olid Tachibana no Norimitsu ja Fujiwara no Muneyo.

## Välislingid
4. armee

**4. armee** võib viidata järgnevatele väeüksustele:

## Saksamaa
* 4. armee (Saksa keisririik)
* 4. armee (Wehrmacht)
* 4. tankiarmee

## Venemaa
* 4. armee (Vene keisririik)
* 4. armee (Vene NFSV)
* 4. armee (Nõukogude Liit)
* 4. õhuarmee
* 4. kaardiväe armee
* 4. tankiarmee

## Teised riigid
* 4. armee (Austria-Ungari)
* 4. armee (Bulgaaria)
* 4. armee (Hiina Vabariik)
* Uus 4. armee (Hiina Vabariik)
* 4. armee (Prantsusmaa)
* 4. armee (Itaalia)
* 4. armee (Jaapan)
* 4. armee (Osmanite riik)
* 4. armee (Rumeenia)
* 4. armee (Suurbritannia)
* 4. armee (Jugoslaavia kuningriik)
* Neljas Ühendriikide armee

## Vaata ka
* IV korpus
* 4. diviis
* 4. brigaad
* 4. rügement
* 4. pataljon
* 4. eskadron
Kelly Rowland

**Kelendria Trene Rowland** (sündinud 11. veebruaril 1981 Atlantas Georgias) on Grammy auhinnaga pärjatud Ameerika laulja ja näitleja.

Ta oli Destiny's Childi liige.

Tema tuntuim lugu oli "Dilemma", koos Nellyga. Selle laulu eest sai ta Grammy auhinna.

## Diskograafia

* "Simply Deep" (2002)
* "Ms. Kelly" (2007)
* "Here I Am" (2011)
* "Talk a Good Game" (2013)

## Välislingid

* Kelly Rowland andmekogus IMDb (inglise)
2022.–2023. aasta maailma karikasari laskesuusatamises

**2022–2023. aasta [[laskesuusatamise maailmakarikavõistlused|laskesuusatamise maailma karikasari]]** (Biathlon World Cup-BWC) oli laskesuusatamise mitmevõistluse sari, mille korraldas Rahvusvaheline Laskesuusatamise Liit. Hooaeg algas 29. novembril 2022 Soomes Kontiolahtis ja lõppes 19. märtsil 2023 Norras Oslos Holmenkollenis.

Hooajast 2021/22 olid üldkarika tiitlikaitsjad prantslane Quentin Fillon Maillet ja norralane Marte Olsbu Røiseland.

## Maailma karikasarja võõrustajate kaart

Kõik 10 asukohta, kus sel hooajal toimusid maailma karikasarja etapid (sealhulgas Oberhof – maailmameistrivõistluste toimumiskoht).

## Karikasarja kalender ja poodiumikohad

### Mehed

#### Individuaalvõistlus

#### Teatevõistlus

### Edetabelid

#### Üldkarikas mehed

 WORLD CUP TOTAL SCORE POINTS

#### Alla 25-aastased

 2022–23 Men's Overall World Cup

#### Eraldistart 20 km

 WORLD CUP INDIVIDUAL POINTS

#### Sprint 10 km

 WORLD CUP SPRINT POINTS

#### Jälitussõit 12,5 km

 WORLD CUP PURSUIT POINTS

#### Ühisstart 15 km

 WORLD CUP MASS START POINTS

#### Teatevõistlus 4x7,5 km

 WORLD CUP RELAY POINTS

#### Rahvuste karikas

 WORLD CUP NATIONS CUP POINTS

### Naised

#### Individuaalvõistlus

#### Teatevõistlus

### Edetabelid

#### Üldkarikas naised

 WORLD CUP TOTAL SCORE POINTS

#### Alla 25- aastased

 2022–23 Women's Overall World Cup

#### Eraldistart 15 km

 WORLD CUP INDIVIDUAL POINTS

#### Sprint 10 km

 WORLD CUP SPRINT POINTS

#### Jälitussõit 10 km

 WORLD CUP PURSUIT POINTS

#### Ühisstart 12,5 km

 WORLD CUP MASS START POINTS

#### Teatevõistlus 4x6 km

 WORLD CUP RELAY POINTS

#### Rahvuste karikas

 WORLD CUP NATIONS CUP POINTS
6. armee

**6. armee** võib viidata järgnevatele väekoondistele:

## Saksamaa
* 6. armee (Saksa keisririik)
* 6. armee (Wehrmacht)
* 6. tankiarmee

## Venemaa
* 6. armee (Vene keisririik)
* 6. armee (Vene NFSV)
* 6. armee (Nõukogude Liit)

## Muu
* 6. armee (Prantsusmaa)
* 6. armee (Itaalia)
* 6. armee (Austria-Ungari)
* 6. armee (Osmanite riik)
* 6. armee (Jaapan)
* Kuues Ühendriikide armee

## Vaata ka
* VI korpus
* 6. diviis
* 6. rügement
* 6. brigaad
* 6. pataljon
Haringsee

**Haringsee** on vald *(Gemeinde)* Austrias Alam-Austria liidumaal Gänserndorfi ringkonnas.

U. 20 km põhja pool asub Gänserndorf, u. sama kaugel idas asub Marchegg, lõunas on Hainburg an der Donau ja läänes on Viin.

## Viited
Maija Tabaka

**Maija Nora Tabaka** (sündinud 5. novembril 1939 Jelgavas) on läti maalikunstnik.

Tabaka loomingule on iseloomulikud suured figuratiivsed maalid, mis on sageli inspireeritud filmilikust kujutusviisist ning muutuvad aja jooksul järjest mängulisemaks, ekspressiivsemaks ja teatraalsemaks. Oma teostes on ta saanud inspiratsiooni Federico Fellini filmidest ning tahtnud oma piltide kaudu anda edasi müstilist, reaalsusest ära libisevat maailma.

Tema isa oli insener ja ema õmbleja. Teise maailmasõja järel kolis pere Riiga. 1957. aastal astus Maija Tabaka Läti Kunstiakadeemiasse, kuid visati sealt 1960. aastate alguses välja. Ülikooli lõpetas ta 1969. aastal diplomitööga "Noorte kunstnike rühma portree" Eduards Kalniņši juhendamisel. 1977–1978 töötas ta Lääne-Berliinis DAAD-i kunstistipendiaadina välisläti kunstniku Valdis Āboliņši (1939–1984) kutsel.

Tabakal on olnud isikunäitusi Riias, Berliinis, Leningradis, Göteborgis, Norrköpingis, Moskvas, Rostockis ja Pariisis. Tema töid on Berliini Gemäldegalerie, Tretjakovi galerii ja veel mitme välismaa muuseumi kogudes. Ta on illustreerinud lasteraamatuid.

Hercs Franks on temast teinud dokumentaalfilmi "Nostāsti. Maija Tabaka" (1976).

29. septembrist 2023 kuni 25. veebruarini 2024 on Kumus näitus "Raamist lahti. Leis, Tabaka, Rožanskaitė".

## Tunnustus
* Läti NSV teeneline kunstnik
* Läti NSV rahvakunstnik (1989)
* Kolme Tähe orden (2000)
* Jūrmala aukodanik

## Viited
Frontus Périgueux'st

**Frontus Périgueux'st** (prantsuse keeles *Saint Front*; surnud umbes 100. aasta paiku Périgueux's) oli pärimuse järgi Périgueux' esimene piiskop. Katoliku kirik on ta tunnistanud pühakuks ja tema tähtpäev on 25. oktoober.

## Pärimus
Pühakut mainitakse esimest korda Cambrais' püha Gaugerichi eluloos, kus too olevat 600. aasta paiku palvetanud Périgueux's Frontuse haual. Frontuse elulugu on 8. sajandi paiku kokku pandud erinevatest pühakulugudest, tuginedes Nitria Frontuse, püha Marta ja Limogesi püha Marta elulugudele.

Pärimuse järgi olevat Frontus olnud Dordogne'ist pärit erak, kelle Peetrus pühitses piiskopiks ja saatis koos preester Georgiusega Galliasse. Kui preester reisil suri, sai Frontus Peetruselt saua, mille abil too äratas Georgiuse surnust ja Périgueux sai ristiusustatud. Legendis kõneldakse ka tema bilokatsioonist Betaania Püha Marta matusetalituse ajal ja jumal Marsi kuju hävitamisest tema poolt Périgueux's.

## Austamine
Frontuse austamisel Périgueux's on pikk traditsioon. 9. sajandi algul seisab Frontuse nimi anonüümses Lyoni martüroloogiumis. Frontusele on pühitsetud paljud keskaegsed kirikud Akvitaanias, tuntuim neist Périgueux' katedraal, ja mitmed kohad kannavad tema nime. Tema säilmeid kinnitati aastail 1261 ja 1463, kuid ususõdade perioodil hävitati need 1575. aastal.

## Ikonograafia
Keskajast pole teada Frontuse kujutisi, ent uusajal on olnud tavaks kujutada teda piiskopirüüs, mõnikord paganlust sümboliseeriva lohe tapjana.

## Viited
Valdis Āboliņš

**Valdis Āboliņš** (14. aprill 1939 Liepāja – 14. veebruar 1984 Lääne-Berliin) oli Läti kunstnik, kunstiteadlane ja näituste kuraator, kes tegutses Lääne-Saksamaal ja Lääne-Berliinis.

Aastal 1973 korraldas ta IKI Düsseldorfi rahvusvahelisel kunstiturul näituse "20 kunstnikku Nõukogude Lätist". Aastal 1974 töötas ta Lääne-Berliinis New Society of Fine Arts'is (NGBK või Neue Gesellschaft für bildende Kunst) ning korraldas Saksamaa akadeemilise vahetusteenistuse (DAAD) stipendiumi raames ka Maia Tabaka residentuuri Berliinis.
Tallinna Ehituskeraamika Tehas

**Tallinna Ehituskeraamika Tehas** (TEKT) oli tööstusettevõte, mis tegutses aastatel 1944–1994.

Tallinna Ehituskeraamika Tehase toodang täitis eelmise sajandi teisel poolel olulist osa eestlaste visuaalses argipäevas. Tehase toodangut kujundasid aastate vältel paljud Eesti keraamikud, andes tunnistust suurepärasest disaineritööst. Ettevõte ei olnud omal ajal ainus tööstuskeraamika tootja, kuid kindlasti mõjukaim. 

## TEKT kunstnikke
Aino Alamaa, Mall Valk, Ingrid Allik, Velda Soidla, Naima Uustalu, Laine Sisa jt.

## Välislingid
* https://www.etdm.ee/autorid/tallinna-ehituskeraamika-tehas
* https://www.ajakiripooning.ee/tallinna-ehituskeraamika-tehas/
Päikese kujutisega postmark

**Päikese kujutisega postmark** on Eesti postmark, mis anti välja 1919. aastal.

Seda anti välja ainult ühes nimiväärtuses (15 penni). Margi kujundas Eduard Poland, trükiti Paalmanni trükikojas Tallinnas, lasti müügile 17. septembril 1919 ja kehtis 30. juunini 1926. Mark on lihtsa sümmeetrilise kujundusega, trükitud roosa värviga ja perforeerimata. Margi tiraaž oli 3 983 257 eksemplari.

Postitariifide tõusu tõttu lasti 6. oktoobril 1920 müügile musta ületrükiga **1 Mk.** varustatud uue nimiväärtusega margid. Ületrükiga marke trükiti 1 153 100 eksemplari ja ka need kehtisid 1926. aasta juuni lõpuni.
Alija Izetbegović

**Alija Izetbegović** (8. august 1925 Šamac – 19. oktoober 2003 Sarajevo) oli Bosnia ja Hertsegoviina advokaat ja poliitik, Bosnia ja Hertsegoviina president 1990–1995 ning Bosnia ja Hertsegoviina presidentuuri liige 1996–2000.

Tema poeg on Bosnia ja Hertsegoviina presidentuuri liige Bakir Izetbegović.
Taksojuht

:*See artikkel räägib 1976. aasta filmist. Taksojuhtide kohta vaata artiklit [[takso]]. Teiste tähenduste kohta vaata artiklit [[Taksojuht (täpsustus)]].*

**"Taksojuht"** (inglise keeles "Taxi Driver") on 1976. aasta Ameerika Ühendriikide *[[neo-noir]]* žanrist psühholoogiline triller. Filmi režissöör on Martin Scorsese ja stsenarist Paul Schrader; suuremates rollides astuvad üles Robert De Niro, Jodie Foster, Cybill Shepherd, Harvey Keitel, Peter Boyle, Leonard Harris ja Albert Brooks. Tegevus toimub Vietnami sõja järel alla käivas New Yorgis ning selle keskmes on öövahetustes töötav taksojuht Travis Bickle (De Niro), kelle vaimne tervis järjest halveneb.

Scorese sai inspiratsiooni filmidest "Vale mees" (1956) ja "A Bigger Splash" ning tahtis, et "Taksojuht" mõjuks vaatajatele kui unenägu. Võtted algasid New Yorgis operaator Michael Chapmaniga 1975. aasta suvel ning kuna eelarve oli kõigest 1.9 miljonit $, tuli näitlejate palku vähendada. Film valmis samal aastal. Filmi muusika lõi Bernard Herrmann, kes lõpetas töö selle kallal kõigest mõned tunnid enne oma surma 24. detsembril 1975.

Colombia Pictures esilinastas filmi 7. veebruaril 1976 ning sai hea vastuvõtu osaliseks, kuigi ette heideti vägivaldseid stseene filmi lõpus ning kõigest 12-aastase Fosteri võtmist lapsprostituudi rolli. "Taksojuht" pälvis mitmeid auhindu, sealhulgas Kuldse Palmioksa 1976. aasta Cannes'i filmifestivalil ning neli kandidatuuri 49. Oscari auhindadel (mh De Niro parima meespeaosatäitja Oscarile ja Foster parima naiskõrvalosatäitja Oscarile).

Vastuolusid tekkis ka kui John Hinckley Jr. sai filmist inspiratsiooni korraldada Ameerika Ühendriikide presidendile Ronald Reaganile 1981. aastal atentaat. Sellest hoolimata on "Taksojuht" populaarne 21. sajandilgi ning seda on mõnel pool peetud üheks ajaloo parimaks ja suurima mõjuga filmiks ning kultusfilmiks. Aastal 2022 korraldas Briti filmiajakiri Sight and Sound küsitluse, milles kriitikud hindasid filmi "Taksojuht" ajaloo paremuselt 29.-ks ning režissöörid 12.-ks (viigis filmiga "Barry Lyndon"). Aastal 1994 nimetas Ameerika Ühendriikide Kongressi raamatukogu filmi "Taksojuht" "kultuuriliselt, ajalooliselt või esteetiliselt" märkimisväärseks ning see talletati Riiklikus Filmiregistris.

## Vaata ka
* Martin Scorsese filmograafia
* 1976 filminduses
* Kuritegevus New Yorgis
* Ameerika Ühendriikide ajalugu (1964–1980)

## Viited

## Välislingid
* "Taksojuht" Filmiveebis